| **Konstantinas Gorskis (1823)** |
| --- |
| Gorskiai |
| Herbas „Nalenč" |
| Herbas „Nalenč" |
|  |
| Gimė | 1823 m. rugsėjo 8 d.Salantai |
| Mirė | 1864 m. rugsėjo 8 d. (41 metai)Varšuva |
| Palaidotas (-a) | Varšuvos Povonzkų kapinėse |
| Tėvas | Leopoldas Gorskis |
| Motina | Elena Rozalija Frejend |

**Konstantinas Povilas Aleksandras Henrikas Gorskis** (lenk. *Konstanty Paweł Aleksander Henryk Gorski*, 1823 m. rugsėjo 8 d. Salantuose, Lietuvos Vilniaus gubernija – 1864 m. rugsėjo 8 d. Varšuvoje, Lenkijos karalystė) – Lietuvos ir Lenkijos bajoras, Salantų dvarininkas, Telšių apskrities mokyklų garbės globėjas, Varšuvos universiteto rektoriaus adjunktas, profesorius, gamos mokslų daktaras.

Biografija
----------

Kilęs iš Lenkijos karalystės bajorų Gorskių giminės. Tėvas Leopoldas Gorskis (lenk. *Leopold Gorski*, 1787–1825), motina Elena Rozalija Frejend (lenk. *Helena Rozalia Freiend*, 1803–1871 m.). Sesuo – Marija Teresė Liudmila fon Kaizerling (vok. *Maria Teresa Ludmiła von Kayserlingk*, 1822–1858 m.). Broliai: Aleksandras Oktavijus Povilas Gorskis (lenk. *Aleksander Oktawian Paweł Gorski*, g. 1824 m.), iš tėvo I santuokos – Vaitiekus Albertas Gorskis (lenk. *Wojciej Albert Gorski*, apie 1820 m. – 1860 m.). 

Krikštytas du kartus: 1823 m. rugsėjo 10 d. – Konstantino Aleksandro Henriko, 1824 m. lapkričio 15 d. – Konstantino Povilo Aleksandro Henriko vardu.

Baigė Mintaujos gimnaziją, nuo 1843 m. Sankt Peterburgo universitete, o 1845–1848 m. Dorpato universitete studijavo gamtos mokslus. Po studijų žinias gilino Vokietijoje, Belgijoje, Olandijoje, Prancūzijoje.

Palaidotas Varšuvos Povonzkų kapinėse.

Dvarai
------

Iš tėvo paveldėjo Salantų dvarą (Telšių apskritis), kurį administravo brolis Vaitiekus Albertas Gorskis.

Salantų dvare turėjo archyvą ir biblioteką. Joje buvo 750 tomų knygų prancūzų, vokiečių, lenkų kalbomis. Dalis jų vėliau atsidūrė Oginskių bibliotekoje Plungėje, o iš ten pateko į Vytauto Didžiojo Universitetą ir Centralinį valstybės knygyną Kaune.

Konstantinui Gorskiui 1864 m. žuvus, Salantų dvaras atiteko brolio Vaitiekaus Alberto Gorskio dukterims Marijai Zaleskienei ir Sofijai Puzinienei.

Veikla
------

Gamtos mokslų daktaras, profesorius. Varšuvos medicinos-chirurgijos akademijoje (nuo 1862 m. – Varšuvos universitete) dėstė zoologiją ir lyginamąją anatomiją. Salantų dvare sukaupė entomologinę kolekciją. Varšuvos universiteto rektoriaus adjunktas, Telšių apskrities mokyklų garbės globėjas.

Šaltiniai
---------

1. ↑  Paulius Vaniuchinas. Konstantinas Gorskis. Varšuvos universiteto profesorius iš Salantų: Nuo Skilandžių iki Salantų. – 2013 m.;  
Lietuvos valstybės istorijos archyvas. – F. 669, ap. 1, b. 301. – L. 356, 378-378v
2. ↑  Lietuvių enciklopedija. - Bostonas, 1956. - T. 7. - P. 378
3. ↑  Paulius Vaniuchinas. Salantų dvaro valdytojai: Nuo Skilandžių iki Salantų. - 2011 m. gruodžio 27 d.
4. ↑  Vincas Kisarauskas. Lietuvos knygos ženklai. 1518-1918. - Vilnius, 1984. - P. 48–49
5. ↑   Gorski Konstanty (1823-1864) profesor zoologii. - Polski Słownik Biograficzny. - Wrocław etc. 1959. - T. 8/2, z. 37. - S. 317–318

Nuorodos
--------

* Konstanty Gorski z Góry h. Nałęcz: Potomkowie Sejmu Wielkiego
* Proveniencijos: Lietuvos nacionalinė Martyno Mažvydo biblioteka. - 2009 m.